
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 781 


21 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Δημοσίου για τη ρύθμιση 
των οφειλών κτηνοτροφικών - πτηνοτροφικών επι¬ 
χειρήσεων, σύμφωνα με την κ.υ.α. αριθ. 
4216/Β.269/7-2-2001 απόφαση του Υπουργού 

Εθνικής Οικονομίας και Οικονομικών ». 1 

Τροποποίηση και συμπλήρωση αποφάσεων παροχής 
της εγγύησης του Δημοσίου για παράταση προθε¬ 
σμίας υποβολής αιτήσεων εκ μέρους των πληγέ- 
ντων που επλήγησαν από τους σεισμούς, σε διά¬ 
φορες περιοχές της Ελλάδας από το 1993 μέχρι 

σήμερα. 2 

Συμπλήρωση της αριθ. 2010450/1551/0025/1-6-98 
απόφασης παροχής της εγγύησης του Δημοσίου 
για δανειοδότηση των πληγέντων από τους σει¬ 
σμούς της 13ης Οκτωβρίου 1997 και της 18ης Νο¬ 
εμβρίου 1997 σε περιοχές του Ν. Ηλείας. 3 

Παροχή της εγγύησης του Δημοσίου για τη ρύθμι¬ 
ση στα πλαίσια της κ.υ.α. αριθ. 18721/Β. 921/15- 
5-2000 των οφειλών των κτηνοτροφικών, χοιρο- 
τροφικών και γαλακτοκομικών επιχειρήσεων 
που επλήγησαν από τον αφθώδη πυρετό και εί¬ 
χαν υπαχθεί στις διατάξεις της κ.υ.α. αριθ. 


11646/Β592/23-3-95. 4 

Σύσταση νομικού προσώπου στο Δήμο Κορμίστας με 
την επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ (ΚΑΠΗ) ΔΗΜΟΥ ΚΟΡΜΙΣΤΑΣ» Ν. 

Σερρών. 5 

Σύσταση στο Δήμο Μεσσήνης Ν. Μεσσηνίας Νομικού 
Προσώπου με την επωνυμία Δημοτικό Στάδιο 

ΜΕΣΣΗΝΗΣ. 6 

Σύσταση στο Δήμο Βαλτετσίου Ν. Αρκαδίας Νομικού 
Προσώπου Δημοσίου Δικαίου με την επωνυμία 

«Αθλητικός Οργανισμός Δήμου Βαλτετσίου». 7 

Τροποποίηση του άρθρου 5 του αρχικού Καταστατι¬ 
κού του Ω.Ν.Α. Φ. -Αρ. Αποφ.: 85/2000. 8 


ΑΠΟΦΑΣΕΙ Σ 

Αριθ. 2/13854/0025 (1) 

Παροχή της εγγύησης του Δημοσίου για τη ρύθμιση των 
οφειλών κτηνοτροφικών - πτηνοτροφικών επιχειρήσε¬ 
ων, σύμφωνα με την κ.υ.α. αριθ. 4216/Β.269/7-2-2001 
απόφαση του Υπουργού Εθνικής Οικονομίας και Οικο¬ 
νομικών ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2322/12-7-95 (ΦΕΚ 143/12-7-95). 

2) Την αριθ. 4216/Β.269/7-2-2001 απόφαση του Υπουρ¬ 
γού Εθνικής Οικονομίας και Οικονομικών με την οποία 
εγκρίθηκε η ρύθμιση οφειλών των κτηνοτροφικών - πτη¬ 
νοτροφικών επιχειρήσεων. 

3) Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 25/27-4-2001) 
με την οποία παρασχέθηκε η σύμφωνη γνώμη της στον 
Υπουργό Οικονομικών για την παροχή της εγγύησης του 
Ελληνικού Δημοσίου προς κάλυψη των οφειλών που θα 
προκύψουναπό τη ρύθμιση των οφειλών στα πλαίσια της 
αριθ. 4216/Β.269/7-2-2001 απόφασης του Υπουργού 
Εθνικής Οικονομίας και Οικονομικών. 

4 ) Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/21-4- 
2000 «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Παρέχουμε την εγγύηση του Δημοσίου προς την 
Αγροτική Τράπεζα της Ελλάδος, για την κάλυψη των 
οφειλών (κατά κεφάλαιο και τόκους) που θα προκύ- 
ψουν απάτη ρύθμιση των υφιστάμενων κατά την 31-12- 
2000 ληξιπρόθεσμων ή μη οφειλών των κτηνοτροφικών 
και πτηνοτροφικών επιχειρήσεων ύστερα από την αφαί¬ 
ρεση από την Αγροτική Τράπεζα της Ελλάδος (ΑΤΕ), σε 
βάρος του λογαριασμού του Ν. 128/75, τόσων τόκων 
υπερημερίας, ώστε οι εναπομείνασες οφειλές να εξα¬ 
σφαλίζονται πλήρως από τις εμπράγματες διασφαλί¬ 
σεις των πελατών της, σύμφωνα με τα αναφερόμενα 
στην αριθ. 4216/Β.269/7-2-2001 απόφαση του Υπουρ- 

γού Εθνικής Οικονομίας και Οικονομικών, όπως διευ¬ 
κρινίστηκε με το αριθ. 10362/Β. 549/26-3-2001 έγγραφο 
του ΥΠΕΘΟ. 

Η ρύθμιση όσων από τις υπαγόμενες οφειλές είναι βε¬ 
βαιωμένες στις Δ.Ο.Υ. λόγω κατάπτωσης της εγγύησης 
του Δημοσίου θα γίνει αφού αυτές διαγραφούν με ΑΦΕΚ 
από τις Δ.Ο.Υ. και καταστούν οφειλές προς την Αγροτική 
Τράπεζα της Ελλάδος. 

Προςτούτο καθορίζουμε την ακόλουθη διαδικασία επα¬ 
ναφοράς τους στην Αγροτική Τράπεζα της Ελλάδος : 

Τα Υποκαταστήματα της Αγροτικής Τράπεζας θα απο- 
στείλουν στις αρμόδιες Δ.Ο.Υ. καταστάσεις σε τρία (3) 
αντίγραφα στις οποίες θα αναγράφονται: 

α.-τα στοιχεία (ονοματεπώνυμο ή επωνυμία) των ενδια¬ 
φερομένων επιχειρήσεων. 

β.- τα ποσά των οφειλών που δεν εισπράχθηκαν οπότε 
έγινε κατάπτωση της εγγύησης του Δημοσίου και βεβαι¬ 
ώθηκαν στις Δ.Ο.Υ., ως Δημόσια έσοδα και 

γ.- τα στοιχεία των χρηματικών καταλόγων και των δι¬ 
πλότυπων βεβαίωσης ή τριπλότυπων περιληπτικών κατα¬ 
στάσεων βεβαίωσης με βάση τα οποία έγινε η βεβαίωση. 

Οι Δ.Ο.Υ. θα επαναφέρουντο συντομότερο δυνατό δύο 
(2) αντίγραφα αυτών των καταστάσεων αφού προηγου¬ 
μένως τις συμπληρώσουν με το ανεξόφλητο υπόλοιπο 
της κύριας οφειλής (αυτού που βεβαιώθηκε από την Τρά¬ 
πεζα) και των τυχόν βεβαιωμένων τόκων (όχι προσαυξή- 
σεων εκπρόθεσμης καταβολής). 

Οι Δημόσιες Οικονομικές Υπηρεσίες (Δ.Ο.Υ.) δεν θα ει¬ 
σπράττουν τις εν λόγω οφειλές μετά τη λήψη των κατα¬ 
στάσεων από τα Υποκαταστήματα της Αγροτικής Τράπε¬ 
ζας της Ελλάδος για να μη δημιουργούνται θέματα επι¬ 
στροφής κατά την εκτέλεση των ΑΦΕΚ, αλλά θα 
παραπέμπουν τους οφειλέτες που τυχόν επιθυμούν να 
πληρώσουν, στην Τράπεζα. 

Μετά την ανωτέρω ενέργεια των Δ.Ο.Υ. τα Υποκαταστή¬ 
ματα της Α.Τ.Ε. θα προβαίνουν στη ρύθμιση αυτών και στη 
συνέχεια για όσες από τις οφειλές που ρυθμίστηκαν έχουν 
καταβληθεί από το Δημόσιο λόγω κατάπτωσης της εγγύη¬ 
σής του, θα ενεργούν ως εντολοδόχοι του Δημοσίου με βά¬ 
ση έγγραφη συμφωνία με τους οφειλέτες, σύμφωνα μετά 
οριζόμενα στηνπαράγραφο3τηςκ.υ.α. αριθ. 4216/Β.269/7- 
2-2001. Τα εισπραττόμενα ποσά θα αποδίδονται στο 
λογ/σμό του Δημοσίου που τηρείται στην Τράπεζα της Ελ¬ 
λάδος Νο 234039 με ενημέρωση και της Υπηρεσίας μας. 

Η Τράπεζα της Ελλάδος θα μας γνωρίζει κάθε μήνα 
(Γ.Λ.Κ. - Δ25 - Δ') τις πιστώσεις από την ανωτέρω αιτία του 
λογ/σμού του Δημοσίου Νο 234039. 

Η Αγροτική Τράπεζα της Ελλάδος, σε περίπτωση που 
δεν εξοφλήσουν οι πρωτοφειλέτες τις ληξιπρόθεσμες δό¬ 
σεις τους ή μέρος αυτών, δικαιούται αφού παρέλθει ένα 
τρίμηνο από τη λήξη της κάθε δόσης, να ζητήσει από το 
Δημόσιο (Γ.Λ.Κ. - Δ.25 - Δ’) την εξόφληση των ληξιπρόθε¬ 
σμων απαιτήσεών της μετά από προηγούμενη βεβαίωσή 
τους στην αρμόδια Δημόσια Οικονομική Υπηρεσία 
(Δ.Ο.Υ.) στο λογ/σμό Νο 555 σαν έσοδο του λογ/σμού του 
Δημοσίου «Κεφάλαιον Ασφαλίσεως Χρηματοδοτήσεων 
εκ Κεφαλαίων ή εγγυήσειτου Ελληνικού Δημοσίου» σύμ¬ 
φωνα με τις διατάξεις του Π.Δ/τος αριθ. 16/1989 (ΦΕΚ 
6/5-1-1989 τ.Α’) καιτις οδηγίες της εγκυκλίου μας με αριθ. 
98348/2945/8-8-1979. 

Η προαναφερόμενη Τράπεζα πρέπει να επιδιώκει μέσα 


στον ανωτέρω οριζόμενο χρόνο των τριών (3) μηνών για 
τον οποίο το Δημόσιο καλύπτει με την εγγύησή του τους 
τόκους υπερημέριας για κάθε καθυστερημένη δόση, την 
είσπραξη των ληξιπρόθεσμων εγγυημένων από το Δημό¬ 
σιο δόσεων από τους πρωτοφειλέτες με την ίδια επιμέ¬ 
λεια που δείχνει και για τα δάνεια που χορηγεί χωρίς την 
εγγύηση του Δημοσίου. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στη Δ/νση Κίνησης Κεφαλαίων, Εγ¬ 
γυήσεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της απόφασης αυτής θα προκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης της εγγύησης του Δημοσίου, το 
ύψος της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/35537/0025 (2) 

Τροποποίηση και συμπλήρωση αποφάσεων παροχής της 
εγγύησης του Δημοσίου για παράταση προθεσμίας 
υποβολής αιτήσεων εκ μέρους των πληγέντων που 
επλήγησαν από τους σεισμούς, σε διάφορες περιοχές 
της Ελλάδας από το 1993 μέχρι σήμερα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του Ν. 2322/95 (ΦΕΚ 143/12-7-95).- 

2. -Την αριθ. οικ. 1099/ΤΠ 32/5-7-94 κοινή απόφαση των 
Υπουργών Εθνικής Οικονομίας, Οικονομικών καιτου Ανα¬ 
πληρωτή Υπουργού ΠΕ.ΧΩ.Δ.Ε., με την οποία εγκρίθη- 
καν πιστωτικές διευκολύνσεις για την αποκατάσταση των 
ζημιών από το σεισμό της 14ης Ιουλίου 1993 σε περιοχές 
του Ν. Αχάίας. 

3. - Την αριθ. 2046776/7531/0025/29-7-94 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

4. - Την αριθ. οικ. 1855/ΤΣΕΠ 32/21-7-95 κοινή απόφαση 
του Υπουργού Εθνικής Οικονομίας, Οικονομικών και 
ΠΕ.ΧΩ.Δ.Ε. με την οποία εγκρίθηκαν πιστωτικές διευκο¬ 
λύνσεις για την αποκατάσταση των ζημιών από τους σει¬ 
σμούς του 1995 σε περιοχές των Ν. Αχάίας και Φωκίδας. 

5. - Την αριθ. 2049485/7606/0025/4-8-95 απόφαση του 
Υπουργού Οικονομικών, με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

6. -Την αριθ. οικ. 306/ΤΠ 32/30-1-98 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε., με την οποία εγκρίθηκε η πα¬ 
ροχή πιστωτικών διευκολύνσεων για την αποκατάσταση 
των ζημιών από τους σεισμούς της 13ης Οκτωβρίου 1997 
σε περιοχές του Νομού Μεσσηνίας και της 18ης Νοεμ¬ 
βρίου 1997 σε περιοχές των Νομών Μεσσηνίας, Ηλείας 
και Ζακύνθου. 

7. - Την αριθ. 2010450/1551/0025/1-6-98 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για την παροχή 
των ανωτέρω πιστωτικών διευκολύνσεων. 

8. - Την αριθ. 710/ΤΣΕΠ 32/3-5-93 κοινή απόφαση των 
Υπουργών Εθνικής Οικονομίας, Οικονομικών και 
ΠΕ.ΧΩ.Δ.Ε., με την οποία εγκρίθηκε η παροχή πιστωτι¬ 
κών διευκολύνσεων για την αποκατάσταση των ζημιών 
από το σεισμό της 26-3-93 σε περιοχή του Ν. Ηλείας, 
όπως ισχύει. 

9. - Την αριθ. 2030727/5744/0025/8-6-93 απόφαση του 
Υπουργού των Οικονομικών με την οποία παρασχέθηκε η 
εγγύηση του Δημοσίου προς τις Τράπεζες για τη χορήγη¬ 
ση των ανωτέρω δανείων, όπως ισχύει. 

10. - Την αριθ. οικ. 2033/ΤΠ 32/8-12-94 κοινή απόφαση 
των Υπουργών Εθνικής Οικονομίας, Οικονομικών και του 
Υφυπουργού ΠΕ.ΧΩ.ΔΕ., με την οποία εγκρίθηκαν πιστω¬ 
τικές διευ κολύνοείς για την αποκατάσταση των ζη μιών από 
τους σεισμούς του 1994 σε περιοχές του Ν. Λευκάδας. 

11. - Την αριθ. 2080057/12845/0025/1-2-95 απόφαση 
του Υπουργού Οικονομικών, με την οποία παρασχέθηκε η 
εγγύηση του Δημοσίου προς τις Τράπεζες για την παρο¬ 
χή των ανωτέρω πιστωτικών διευκολύνσεων. 

12. - Την αριθ. οικ. 4058/ΤΠ 32/10-9-96 κοινή απόφαση 
των Υπουργών Εθνικής Οικονομίας, Οικονομικών και 
ΠΕ.ΧΩ.Δ.Ε. με την οποία εγκρίθηκε η παροχή πιστωτικών 
διευ κολύ νσεων για τη ν αποκατάσταση των ζη μιών από το 
σεισμό της 26ης Ιουλίου 1996 στην επαρχία Κόνιτσας του 
Ν. Ιωαννίνων. 

13. - Την αριθ. 2061442/8669/0025/29-10-96 απόφαση 
του Υπουργού Οικονομικών, με την οποία παρασχέθηκε η 
εγγύηση του Δημοσίου προς τις Τ ράπεζες για τη χορήγη¬ 
ση των ανωτέρω δανείων. 

14. - Την αριθ. οικ. 3504/ΤΠ 32/4-4-2001 κοινή απόφαση 
των Υπουργών Εθνικής Οικονομίας και των Υφυπουργών 
Οικονομικών και ΠΕ.ΧΩ.Δ.Ε. με την οποία παρατείνεται η 
προθεσμία υποβολής αιτήσεων εκ μέρους των πληγέντων 
που επλήγησαν από τους σεισμούς, σε διάφορες περιο¬ 
χές της Ελλάδας από το 1993. 

15. - Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 34/1-6-2001), με 
την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

16. - Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α006/21.4.2000 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Εγκρίνουμε η εγγύηση του Δημοσίου που παρασχέθη¬ 
κε με τις αριθ. 2046776/7531/0025/29-7-94, 2049485/ 
7606/0025/4-8-95, 2010450/1551/0025/1-6-98, 2030727/ 
5744/0025/8-6-93,2080057/12845/0025/1-2-95,2061442/ 
8669/0025/29-10-96 αποφάσεις μας, προς την Αγροτική 
Τ ράπεζα της Ελλάδος και τις εμπορικές Τ ράπεζες για τη 
χορήγηση δανείων προς αποκατάσταση ζημιών από σει¬ 
σμούς σε διάφορες περιοχές της Ελλάδας από το 1993 
μέχρι σήμερα, να ισχύει και να καλύψει καιτις οφειλές που 
θα προκύψουν από την εφαρμογή της αριθ. οικ. 3504/ΤΠ 
32/4-4-2001 κ.υ.α. 

Κατά τα λοιπά ισχύουν οι προαναφερόμενες αποφάσεις 


εγγύησης όπως έχουν συμπληρωθεί και τροποποιηθεί με¬ 
ταγενέστερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. - Δ.25 - Δ'). 

Από τις διατάξειςτης απόφασης αυτής δενπροκαλείται 
επιπλέον δαπάνη, σε βάρος του Κρατικού Προϋπολογι¬ 
σμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/25442/0025 (3) 

Συμπλήρωση της αριθ. 2010450/1551/0025/1-6-98 από¬ 
φασης παροχής της εγγύησης του Δημοσίου για δα¬ 
νειοδότηση των πληγέντων από τους σεισμούς της 
13ης Οκτωβρίου 1997 και της 18ης Νοεμβρίου 1997 σε 
περιοχές του Ν. Ηλείας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του Ν. 2322/95 (ΦΕΚ 143/12-7-95).- 

2. - Την αριθ. οικ. 306/ΤΠ 32/30-1-98 κοινή απόφαση του 
Υπουργού Εθνικής Οικονομίας, Οικονομικών και 
ΠΕ.ΧΩ.Δ.Ε., με την οποία εγκρίθηκαν πιστωτικές διευκο¬ 
λύνσεις για την αποκατάσταση των ζημιών από τους σει¬ 
σμούς της 13ης Οκτωβρίου 1997 σε περιοχές του Ν. Μεσ¬ 
σηνίας και της 18ης Νοεμβρίου 1997 σε περιοχές των Νο¬ 
μών Μεσσηνίας, Ηλείας και Ζακύνθου, όπως ισχύει 
σήμερα. 

3. - Την αριθ. 2010450/1551/0025/1-6-98 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για τις παραπά¬ 
νω πιστωτικές διευκολύνσεις, όπως ισχύει σήμερα. 

4. - Την αριθ. 2260/ΤΠ 32/1-3-2000 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. με την οποία εγκρίνεται συ¬ 
μπληρωματική οριοθέτηση σεισμόπληκτης περιοχής και 
πιστωτικές διευκολύνσεις για την αποκατάσταση των ζη¬ 
μιών από το σεισμό της 14ης Ιουλίου 1993 σε περιοχές 
του Νομού Ηλείας. 

5. - Την αριθ. 2/17923/0025/9-6-2000 απόφαση του 
Υπουργού Οικονομικών με την οποία παρασχέθηκε η εγ¬ 
γύηση του Δημοσίου προς τις Τράπεζες για τις παραπά¬ 
νω πιστωτικές διευκολύνσεις. 

6. - Την αριθ. 1433/ΤΠ 32/23-4-2001 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. με την οποία εγκρίνεται συ¬ 
μπληρωματική οριοθέτηση σεισμόπληκτης περιοχής για 
την αποκατάσταση των ζημιών από τους σεισμούς της 
13ης Οκτωβρίου και της 18ης Νοεμβρίου 1997 σε περιο¬ 
χές του Νομού Ηλείας. 

7. - Την απόφαση της Διϋπουργικής Επιτροπής του άρ- 

θρου 5του Ν.2322/95 (Συνεδρίαση αριθ. 34/1-6-2001), με 
την οποία παρασχέθηκε η σύμφωνη γνώμη της στον 
Υπουργό των Οικονομικών για τη χορήγηση της εγγύη¬ 
σης του Ελληνικού Δημοσίου προς κάλυψη των οφειλών 
που θα προκύψουν από την ανωτέρω τροποποίηση. 

8- Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/21-4- 
2000 « Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών », αποφασίζουμε: 

Τροποποιούμε την αριθ. 2010450/1551/0025/1-6-98 
αποφάσή μας, όπως ισχύει σήμερα, και ορίζουμε ότι η εγ¬ 
γύηση του Δημοσίου που παρασχέθηκε προς την Αγροτι¬ 
κή Τράπεζα της Ελλάδος και τις εμπορικές Τράπεζες, για 
τη χορήγηση δανείων σε πληγέντες από τους σεισμούς 
της 13ης Οκτωβρίου 1997 σε περιοχές του Ν. Μεσσηνίας 
και της 18ης Νοεμβρίου 1997 σε περιοχές των Νομών 
Μεσσηνίας, Ηλείας και Ζακύνθου, ιδιώτες, επιχειρήσεις, 
εμπόρους και επαγγελματίες (περιλαμβανομένων καιτων 
ελευθέρων επαγγελματιών) προς αποκατάσταση των ζη¬ 
μιών τους, ισχύει και για την κάλυψη των οφειλών που θα 
προκύψουν από την εφαρμογή της αριθ. οικ. 1433/ΤΠ 
32/23-4-2001 κ.υ.α.. 

Κατάτα λοιπά ισχύουν οιπροαναφερόμενες αποφάσεις 
εγγύησης όπως έχουν συμπληρωθεί και τροποποιηθεί 
μεταγενέστερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στην 25η Δ/νση Κίνησης Κεφαλαίων, 
Εγγυήσεων, Δανείων και Αξιών του Γενικού Λογιστηρίου 
του Κράτους (Γ.Λ.Κ. -Δ.25-Δ'). 

Από τις διατάξεις της απόφασης αυτής δενπροκαλείται 
επιπλέον δαπάνη, σε βάρος του Κρατικού Προϋπολογι¬ 
σμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. οικ. 2/35539/0025 (4) 

Παροχή της εγγύησης του Δημοσίου για τη ρύθμιση στα 
πλαίσια της κ.υ.α. αριθ. 18721/Β. 921/15-5-2000 των 
οφειλών των κτηνοτροφικών, χοιροτροφικών και γα¬ 
λακτοκομικών επιχειρήσεων που επλήγησαν από τον 
αφθώδη πυρετό και είχαν υπαχθεί στις διατάξεις της 
κ.υ.α. αριθ. 11646/Β592/23-3-95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του Ν. 2322/12-7-95 (ΦΕΚ 143/12-7-95). 

2) Την κοινή απόφαση των Υπουργών Εθνικής Οικονο¬ 
μίας και Οικονομικών αριθ. 11646/Β.592/23-3-95 με την 
οποία εγκρίθηκε η ρύθμιση των μέχρι 31-12-94 υφιστάμε¬ 
νων οφειλών από δάνεια για κεφάλαια κίνησης των κτη¬ 
νοτροφικών, χοιροτροφικών και γαλακτοκομικών επιχει¬ 
ρήσεων της περιφέρειας Θράκης. 

3) Την απόφασή μας αριθ. 2020081/3320/0025/17-4-95 
με την οποία παρασχέθηκεη εγγύηση του Δημοσίου προς 


τις Τράπεζες για τις παραπάνω πιστωτικές διευκολύν¬ 
σεις. 

4) Την απόφαση του Υπουργού Εθνικής Οικονομίας 
και Οικονομικών αριθ. 18721/Β. 921/15-5-2000 με την 
οποία τροποποιήθηκε η κ.υ.α. αριθ. 11646/Β. 592/23-3- 
1995, όπως ισχύει για την ενίσχυση των κτηνοτροφικών, 
χοιροτροφικών και γαλακτοκομικών επιχειρήσεων της 
περιφέρειας Θράκης που επλήγησαν από τον αφθώδη 
πυρετό. 

5) Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (Συνεδρίαση αριθ. 33/1-6-2001) με 
την οποία παρασχέθηκε η σύμφωνη γνώμη της στον 
Υπουργό Οικονομικών για την παροχή της εγγύησης του 
Ελληνικού Δημοσίου προς κάλυψη των οφειλών που θα 
προκύψουν από τις πιστωτ. διευκολύνσεις με βάση την 
κ.υ.α. αριθ. 18721/Β. 921/15-5- 2000. 

6) Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006 /21- 
4-2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Τροποποιούμε την απόφασή μας αριθ. 2020081/3320/ 
0025/17-4-1995 όπως ισχύει σήμερα, με την οποία παρα¬ 
σχέθηκε η εγγύηση του Δημοσίου προς τις Τράπεζες για 
την κάλυψη των οφειλών (κατά κεφάλαιο και τόκους) που 
θα προκύψουν από ρύθμιση των υφιστάμενων κατά την 
31-12-94 οφειλών από παλαιότερα δάνεια κεφαλαίου κί¬ 
νησης των κτηνοτροφικών, χοιροτροφικών και γαλακτο¬ 
κομικών επιχειρήσεων που είναι εγκατεστημένες και λει¬ 
τουργούν, ανεξάρτητα από την έδρα τους, στους νομούς 
Ξάνθης, Ροδόπης και Έβρου, σύμφωνα με τις διατάξεις 
της κοινής απόφασης των Υπουργών Εθνικής Οικονομίας 
και Οικονομικών αριθ. 11646/Β.592/23-3-95 και εγκρίνου¬ 
με η εγγύηση αυτή να ισχύει και για την κάλυψη των οφει¬ 
λών, όπως αυτές θα προκύψουν από την εφαρμογή της 
ρύθμισης που θα γίνει σύμφωνα με την αριθ. 18721/Β. 
921/15-5-2000 απόφαση του Υπουργού Εθνικής Οικονο¬ 
μίας και Οικονομικών. 

Οι Τράπεζες, μετά τη ρύθμιση με την εγγύηση του Δη¬ 
μοσίου, θα συνεχίσουν να παρακολουθούν την πορεία 
της επιχείρησης που υπήχθη στη ρύθμιση και σε οποια¬ 
δήποτε περίπτωση αρνητικής πορείας θα ενημερώνεται 
άμεσα η Υπηρεσία μας (Γ.Λ.Κ. - Δ25) για τη λήψη διορθω¬ 
τικών μέτρων, όπου κρίνεται απαραίτητο ή για την πρόω¬ 
ρη κατάπτωση της εγγύησης του Δημοσίου. 

Σε περίπτωση μη καταβολής δύο (2) δόσεων με αναλο- 
γούντες τόκους ή τοκοχρεωλυσίων που προκύπτουν από 
τη νέα ρύθμιση θα καθίσταται αμέσως ληξιπρόθεσμο και 
απαιτητό ολόκληρο το ποσό των ρυθμισμένων οφειλών 
όπως θα έχουν τότε διαμορφωθεί. 

Οι Τράπεζες, εφόσον θέλουν να ικανοποιηθούν από τον 
εγγυητή Ελλ. Δημόσιο, θα πρέπει μέσα σ’ ένατρίμηνο από 
τη λήξη της 2ης κατάτα άνω ανεξόφλητης δόσης να προ- 
βούν ύστερα από έγγραφη ειδοποίηση των επιχ/σεων στο 
κλείσιμο των λογ/σμών των δανείων και στη βεβαίωση των 
οφειλών στις αρμόδιες Δ.Ο.Υ. ως έσοδα του λογ/σμού 
του Δημοσίου και στον Ειδικό Λογ/σμό αυτού "Κεφ. 
Ασφ/σεως Χρημ/σεων εκ κεφαλαίων ή εγγυήσει του Ελλ. 
Δημοσίου". 

Κατά τα λοιπά ισχύει η απόφασή μας αριθ. 2020081/ 
3320/0025/17-4-95, όπως ισχύει σήμερα. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση, ανατίθεται στη Δ/νση Κίνησης Κεφαλαίων, Εγ¬ 
γυήσεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της απόφασης αυτής θα προκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης της εγγύησης του Δημοσίου, το 
ύψος της οποίας δεν μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 7937 (5) 

Σύσταση νομικού προσώπου στο Δήμο Κορμίστας με την 
επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ (ΚΑΠΗ) ΔΗΜΟΥ ΚΟΡΜΙΣΤΑΣ» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Την αρίθ. 5631/26.7.2000 (ΦΕΚ 1339/Β/2000) απόφασή 
μας Ορισμός εισηγητών και μεταβίβαση εξουσίας υπογρα¬ 
φής «Με εντολή Γενικού γραμματέα». 

3. Την αριθ. 17/2001 απόφαση του Δημοτικού Συμβουλίου 
περί συστάσεως Κέντρου Ανοιχτής Προστασίας Ηλικιωμένων 
(ΚΑΠΗ), αποφασίζουμε: 

1. Συστήνουμε στο Δήμο Κορμίστας του Ν. Σερρών ίδιο Νο¬ 
μικό Πρόσωπο με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΔΗΜΟΥ ΚΟΡΜΙΣΤΑΣ.» 

2. Έδρα του νομικού προσώπου είναι το Δ.Δ. Νέας Μπά- 
φρας. 

3. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων του 
Δήμου Κορμίστας (Δ.Δ. Κορμίστας, Ηλιοκώμης, Νέας 
Μπάφρας και Συμβολής), είναι: 

α) Η παροχή σε ηλικιωμένα άτομα ιατρικής φροντίδας , 
φαρμακευτικής περίθαλψης, φυσιοθεραπείας και εργοα¬ 
πασχόλησης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη. 

γ) Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο¬ 
γικούς χώρους, προβολή ταινιών, μουσική, συνεστιά¬ 
σεις) . 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) Απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

4. Πόροι του Νομικού Προσώπου είναι: 

α) Επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Κορμίστας. 


β) Ετήσια επιχορήγηση του Δήμου Κορμίστας ποσού 
1.000.000 δρχ., που μπορεί να αυξάνεται ανάλογα με τις 
ανάγκες του. 

γ) Κάθε είδους συνδρομές, εισφορές . δωρεές, κληρο¬ 
νομιές και κληροδοσίες. 

δ) Έσοδα από συμβολική συμμετοχή των μελών του. 

ε) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

στ) Πρόσοδοι από τη δική του περιουσία, και 

ζ) Κάθε άλλη νόμιμη πρόσοδος. 

5. Η διοίκηση του νομικού προσώπου θα ορισθεί με από¬ 
φαση του Συμβουλίου σύμφωνα με τις διατάξεις του άρ¬ 
θρου 203του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρό του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

7. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Κορμίστας δα¬ 
πάνη ύψους 1.000.000 δρχ. για το έτος 2001 και για κάθε 
ένα από τα επόμενα οικονομικά έτη. Για την αντιμετώπιση 
της εν λόγω δαπάνης έχει εγγράφει ισόποση πίστωση 
στον προϋπολογισμό του Δήμου Κορμίστας οικ. έτους 
2001 και στον Κ.Α212.3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 6 Ιουνίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 4620 (6) 

Σύσταση στο Δήμο Μεσσήνης Ν. Μεσσηνίας Νομικού 
Προσώπου με την επωνυμία Δημοτικό Στάδιο ΜΕΣΣΗ¬ 
ΝΗΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Τις διατάξειςτου άρθρου 14παρ. 1 του Ν. 2880/2001 
(ΦΕΚ 9/Α/30.1.2001) «Πρόγραμμα ΠΟΛΙΤΕΙΑ για την με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις». 

3) Την αριθ. πρωτ. 8401/8.3.2001 εγκύκλιο του 
ΥΠΕ ΣΔΔΑ «Ρυθμίσεις του Ν. 2880/2001 για τους ΟΤΑ 
πρώτου βαθμού». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το γεγονός ότι στο δήμο ΜΕΣΣΗΝΗΣ λειτουργεί 
ΝΠΔΔ με την επωνυμία Εθνικό Στάδιο ΜΕΣΣΣΗΝΗΣ το 
οποίο έχει ιδρυθεί και λειτουργεί με το Νομοθετικό Διά¬ 
ταγμα 650/70 (ΦΕΚ 175/Α/27.8.1970) και έχει χαρακτηρι- 
σθεί ως δημοτικής σημασίας με την αριθ. ΣΤ. ΟΙΚ. 
19750/7.9.1998 Κοινή Απόφαση των Υπουργείων Εσωτε¬ 
ρικών Δημόσιας Δ/σης και Αποκ/σης, Οικονομικών και Πο¬ 
λιτισμού (ΦΕΚ 1042 Β') και το οποίο περιλαμβάνει το ανοι¬ 
χτό γήπεδο και το κλειστό γυμναστήριο. 

5. Την αριθ. 83/10.3.2001 απόφαση του Δ.Σ. ΜΕΣΣΗ¬ 
ΝΗΣ περί συστάσεως Νομικού Προσώπου με την επωνυ¬ 
μία Δημοτικό Στάδιο ΜΕΣΣΗΝΗΣ, για την υπαγωγή στην 
εποπτεία του δήμου του Εθνικού Σταδίου ΜΕΣΣΗΝΗΣ, 
κατ’ εφαρμογή των ανωτέρω διατάξεων (άρθρο 14 του Ν. 
2880/2001), αποφασίζουμε: 

Συνιστούμε Νομικό Πρόσωπο Δημοσίου Δικαίου στο 
δήμο ΜΕΣΣΗΝΗΣ σύμφωνα με τις διατάξεις του άρθρου 
203τουΔ.Κ.Κ. (Π.Δ. 410/95), (γιατην υπαγωγή στην επο¬ 
πτεία του δήμου ΜΕΣΣΗΝΗΣ του Εθνικού Σταδίου (Ν.Δ. 
650/70 ΦΕΚ 175/Α/27.8.1970) ως εξής: 

ΑΡΘΡΟ Ιο 

ΕΠΩΝΥΜΙΑ 

Του Νομικού Προσώπου είναι Δημοτικό Στάδιο ΜΕΣΣΗ¬ 
ΝΗΣ. 

ΑΡΘΡΟ 2ο 
ΕΔΡΑ 

Έδρα του Νομικού Προσώπου είναι ο δήμος ΜΕΣΣΗ¬ 
ΝΗΣ. 

ΑΡΘΡΟ 3ο 
ΣΚΟΠΟΣ 

Σκοπός του Νομικού Προσώπου είναι η λειτουργία του 
ανοικτού γηπέδου και του κλειστού γυμναστηρίου. 

ΑΡΘΡΟ 4ο 
ΠΕΡΙΟΥΣΙΑ-ΠΟΡΟΙ 

Στην κυριότητα του Νομικού Προσώπου μεταβιβάζο¬ 
νται με την έναρξη ισχύος του Ν. 2880/2001, όλα τα κινη¬ 
τά και ακίνητα του δημοσίου, τα οποία χρησιμοποιούνται 
από το υφιστάμενο Νομικό Πρόσωπο για την εκπλήρωση 
του σκοπού του, καθώς και κάθε άλλο εμπράγματο δικαί¬ 
ωμα επ’ αυτών χωρίς αντάλλαγμα, στο Νομικό Πρόσωπο 
και με την επιφύλαξη των περί κληρονομιών, κληροδο¬ 
σιών και δωρεών διατάξεων. 

Σε περίπτωση κατάργησης του Νομικού προσώπου 
εφαρμόζονται αναλόγως οι διατάξεις του άρθρου 201 
του Δ.Κ.Κ. (Π.Δ. 410/95). 

Πόροιτου Νομικού Προσώπου θα είναι επίσης, σύμφω¬ 
να μετηνπαρ. 6 του άρθρου 14 του Ν. 2880/2001, και οι 
πιστώσεις του άρθρου 25 του Ν. 1828/1989 του προϋπο¬ 
λογισμού του ΥΠΕΣΔΔΑ και τα ποσά της επιχορήγησης 
που έχουν προβλεφθεί στην προϋπολογισμό της Γενικής 
Γραμματείας Αθλητισμού του Υπουργείου Πολιτισμού. 

Οι ανωτέρω πιστώσεις και επιχορηγήσεις θα καλύπτουν 
στο εξής τις δαπάνες λειτουργίας, και συντήρησης του 
συνιστώμενου Νομικού Προσώπου και τις δαπάνες μι¬ 
σθοδοσίας του προσωπικού του. 

Επίσης πόροιτου νέου Νομικού Προσώπου θα είναι και 
το ποσοστό που προβλέπεται από την διεξαγωγή αγώ¬ 
νων, από διαφημίσεις και από οποιαδήποτε άλλα έσοδα, 


τακτικά ή έκτακτα που στην συγκεκριμένη περίπτωση δεν 
μπορούν να προσδιοριστούν. 

ΑΡΘΡΟ 5ο 
ΔΙΑΡΚΕΙΑ 

Η διάρκεια του Νομικού Προσώπου είναι αόριστη. 

Καταργείται κατά τον τρόπο με τον οποίο συστάθηκε, η 
δε περιουσία του περιέχεται στο δήμο ΜΕΣΣΗΝΗΣ. 
ΑΡΘΡΟ 6ο 
ΔΙΟΙΚΗΣΗ 

Το Νομικό Πρόσωπο θα διοικείται από επταμελές (7) Δι¬ 
οικητικό Συμβούλιο του οποίου η σύνθεση έχει ως εξής: 

α) Πρόεδρος του Δ.Σ. του Νομικού Προσώπου θα είναι 
ο Δήμαρχος ή ο Αντιδήμαρχος ή ένας Δημοτικός Σύμβου¬ 
λος, που θα ορίζεται από τον Δήμαρχο. 

β) Μέλη του Δ.Σ. θα είναι: 

- Τρεις (3) Δημοτικοί Σύμβουλοι εκ των οποίων ο ένας 
της μειοψηφίας. 

- Δύο (2) δημότες που έχουν σχετική με το αντικείμενο 
του Νομικού προσώπου επαγγελματική και κοινωνική 
δράση ή ειδικές γνώσεις. 

- Ένας (1) εκπρόσωπος των εργαζομένων σε αυτό σε 
περίπτωση που οι υπηρετούντες εργαζόμενοι είναι πάνω 
από ΤΕΣΣΕΡΙΣ (σε διαφορετική περίπτωση που οι εργα¬ 
ζόμενοι είναι μέχρι και ΤΕΣΣΕΡΙΣ θα ορίζεται στο Διοικη¬ 
τικό Συμβούλιο ΕΝΑΣ ακόμη δημότης). 

ΑΡΘΡΟ 7ο 
ΘΗΤΕΙΑ 

Η θητεία των μελών του Δ.Σ. του Νομικού Προσώπου 
ορίζεται με απόφαση του Δημοτικού Συμβουλίου και λή¬ 
γει πάντοτε με την εγκατάσταση του νέου Διοικητικού 
Συμβουλίου. 

Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος ο οποίος εκλέγεται από τα μέλη του Δ.Σ. 
ΑΡΘΡΟ 8ο 

ΛΕΙΤΟΥΡΓΙΑ Δ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ - 
ΕΠΟΠΤΕΙΑ 

Οι διατάξεις των άρθρων 198,199 και παρ. 1,3 και 4 του 
άρθρου 200 του Δ.Κ.Κ. (Π.Δ. 410/95), εφαρμόζονται και 
στο Νομικό αυτό Πρόσωπο. 

Τα θέματα τα σχετικά με την διοίκηση και τη διαχείριση 
του Νομικού Προσώπου ρυθμίζονται με κανονισμό που 
ψηφίζει το Διοικητικό Συμβούλιο. 

ΑΡΘΡΟ 9ο 
ΕΚΠΡΟΣΩΠΗΣΗ 

Τ ο Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος αυτού από τον Αντιπρόεδρο. 
ΑΡΘΡΟ 10ο 
ΑΚΡΟΤΕΛΕΥΤΑΙΟ 

Με την σύσταση του Νομικού προσώπου προκαλείται 
δαπάνη σε βάρος του Κρατικού Προϋπολογισμού το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 11 Απριλίου 2001 

Ο Γ ενικός Γ ραμματέας Περιφέριας 
ΑΝΤΩΝΗΣ ΜΑΤΣΙΓΚΟΣ 

Αριθ. 7262 (7) 

Σύσταση στο Δήμο Βαλτετσίου Ν. Αρκαδίας Νομικού 
Προσώπου Δημοσίου Δικαίου με την επωνυμία «Αθλη¬ 
τικός Οργανισμός Δήμου Βαλτετσίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ 244/Α'). 

2. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚΑ'231). 

3. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997) που αφορά τη Διοίκηση, Οργάνω¬ 
ση, Στελέχωσητης Περιφέρειας ρύθμιση θεμάτωνγιατην 
Τοπική Αυτοδιοίκηση και άλλες διατάξεις. 

4. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

5. Την αριθ. 39/2001 απόφαση του Δημοτικού Συμβουλί¬ 
ου Βαλτετσίου που αφορά τη σύσταση στο Δήμο Νομικού 
Π ροσώπου Δη μοσίου Δικαίου με την επωνυ μία «Αθλητικός 
Οργανισμός Δήμου Βαλτετσίου». 

6. Την αριθμ. 10412/31.12.1997 (ΦΕΚ 551 /Β/98) απόφα¬ 
ση του Γενικού Γραμματέα Περιφέρειας Πελοποννήσου 
«Ανάθεση αρμοδιοτήτων και ασκήσεων αυτών κατ’ εντολή 
στο Διευθυντή Δ/νσης Αυτοδιοίκησης και Αποκέντρω¬ 
σης», αποφασίζουμε: 

1. Συνιστούμε στο Δήμο Βαλτετσίου Νομού Αρκαδίας 
Νομικό Πρόσωπο Δημοσίου Δικαίου με την επωνυμία 
«Αθλητικός Οργανισμός Δήμου Βαλτετσίου». 

2. Σκοπός του Νομικού Προσώπου είναι: 

Α) Η λειτουργία και διαχείριση όλων των αθλητικών χώ¬ 
ρων που ανήκουν στο Δήμο Βαλτετσίου. 

Β) Η δημιουργία νέων χώρων αθλητικής υποδομής, 
ώστε να καλύπτονται οι ανάγκες άθλησης των δημοτών. 

Γ) Η ανάπτυξη προγραμμάτων μαζικού αθλητισμού για 
να καλυφθούν οι ανάγκες κατά ηλικία, ενδιαφέροντα κ.λπ. 

Δ) Η διοργάνωση παντός είδους αθλητικών εκδηλώσεων. 

Ε) Η ενίσχυση (οικονομική και ηθική) των αθλητικών σω¬ 
ματείων και των υπ’ αυτών οργανωμένων εκδηλώσεων. 

3. Η περιουσία του Νομικού Προσώπου είναι όλοι οι υφι¬ 
στάμενοι Δημοτικοί χώροι αθλητικής υποδομής των Δη¬ 
μοτικών Διαμερισμάτων του Δήμου Βαλτετσίου (αθλητικά 
κέντρα, χώροι αθλοπαιδιών, γήπεδα μπάσκετ, ποδοσφαί¬ 
ρου κ.λπ). 

4. Πόροι του Νομικού Προσώπου είναι: 

Α) Η ετήσια επιχορήγηση του Δήμου Βαλτετσίου ποσού 
1.000.000 δρχ τουλάχιστον. 

Β) Κάθε είδους εισφορές, δωρεές, κληρονομιές και κλη¬ 
ροδοσίες. 

Γ) Έσοδα από το αντίτιμο των πραγμάτων ή υπηρεσιών 
που προέρχονται από το Νομικό Πρόσωπο. 

Δ) Πρόσοδοιαπότηνπεριουσίατου Νομικού Προσώπου 

Ε) Κάθε άλλη νόμιμη πρόσοδος ή κρατική παροχή. 

5. Το νομικό πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από το νό¬ 
μιμο αναπληρωτή του. 


6. Από τις διατάξεις της παρούσας απόφασης προκα- 
λείται ετήσια δαπάνη ποσού 1.000.000 δρχ τουλάχιστον 
σε βάρος του προϋπολογισμού του Δήμου Βαλτετσίου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 11 Ιουνίου 2001 

Με εντολή Γ ενικού Γ ραμματέα Περιφέρειας 

Η Προϊσταμένη της Δ/νσης 
ΕΥΑΓΓΕΛΙΑ ΚΑΤΣΑΪΤΗ 

Αριθ. 11 (8) 

Τροποποίηση του άρθρου 5 του αρχικού Καταστατικού 
του Ω.Ν.Α. Φ. -Αρ. Αποφ.: 85/2000. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΦΛΩΡΙΝΑΣ 

1. Έχοντας υπόψη τις διατάξεις των άρθρ. 73 και 74 του 
Π. Δ. 30/1996 

2. Την ανάγκη τροποποίησης του από 7.10.1997 κατα¬ 
στατικού ίδρυσης του Νομαρχιακού Ωδείου Φλώρινας που 
συστάθηκε με την αριθμ. 78/7.10.1997 απόφαση του Ν.Σ. 
(που δημοσιεύτηκε στο με αριθμ. 944/22.10.1997 ΦΕΚ). 

3. Την από 29.11.2000 εισήγηση του Νομαρχιακού Συμ¬ 
βούλου Τσαμαδού Ανδρέα, αποφασίζει ομόφωνα την 
τροποποίηση του άρθρου 5 του αρχικού καταστατικού 
του Ω.Ν.Α. Φ., ως εξής: 

α) Η Νομαρχιακή Αυτοδιοίκηση Φλώρινας συμμετέχει 
στο κεφάλαιο του Ωδείου της Νομαρχιακής Αυτοδιοίκη¬ 
σης Φλώρινας με το ποσό των 10.000.000 δρχ, το οποίο 
θα εισφέρει είτε με την καταβολή του ποσού αυτού σε με¬ 
τρητά είτε με την προμήθεια και παραχώρηση της ιδιο¬ 
κτησίας του αναγκαίου εξοπλισμού, απαραίτητα για την 
λειτουργία του. 

β) Οι πόροι και τα περιουσιακά στοιχεία του Ω.Ν.Α. Φ. 
συνίστανται: 

1. Στις ετήσιες επιχορηγήσεις εκ μέρους του Ελληνικού 
Δημοσίου και των φορέων της Αυτοδιοίκησης. 

2. Στις επιχορηγήσεις εκ μέρους της Ευρωπαϊκής Ένω¬ 
σης (συμμετοχή σε προγράμματα) και κάθε άλλου κρατι¬ 
κού και διεθνούς οργανισμού. 

3. Στις χορηγίες για συγκεκριμένες δραστηριότητες 
από δημόσιους ή ιδιωτικούς φορείς. 

4. Στις δωρεές, κληροδοσίες και κληρονομιές και τα εξ 
αυτών εισοδήματα. 

5. Στα έσοδα από παροχές υπηρεσιών από το Ω.Ν.Α. Φ. 
(εγγραφές- δίδακτρα). 

6. Στους τόκους από καταθέσεις του σε τράπεζες ή άλ¬ 
λους πιστωτικούς οργανισμούς. 

7. Σε οποιοδήποτε άλλο έσοδο μπορεί να προκόψει από 
τις δραστηριότητές του. 

Από τη δημοσίευση της παρούσης δεν προκαλείται δα¬ 
πάνη στον Κρατικό Προϋπολογισμό. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Φλώρινα, 3 Απριλίου 2001 

Ο Πρόεδρος του Ν.Σ. 

ΙΩΑΝΝΗΣ ΑΝΤΩΝΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























